باری (زنجیرەی تەلەڤیزیۆنی)
باری زنجیرەیەکی تەلەڤیزیۆنی تاوانی کۆمیدیای ڕەشی ئەمریکییە لە لایەن ئاڵێک بێڕک و بێڵ ھەیدەرەوە دروستکراوە کە لە ئازاری ٢٠١٨ بۆ یەکەم جار لەسەر ئێچ بی ئۆ پەخشکرا. ھەیدر ڕۆڵی باری بێرکمان دەگێڕێت، بکوژێکی بە کرێگیراوی ئۆھایۆ بۆ لۆس ئانجڵەس دەچێت تا کەسێک بکوژێت و بەڵام خۆی دەبینێتەوە لە پۆلێکی ڕۆڵگێڕان کە جین کوسونۆ (ھێنری وینکڵەر) دەیڵێتەوە، کە لەوێ ئەکتەری ھیواخواز سالی ڕید (سارا گۆڵدبێرگ) دەبینێت و دەربارەی ڕابردووی خۆی پرسیاری بۆ دروست دەبێت لەبەر ئەوەی لەگەڵ تاوانبارانی وەک مۆنرۆ فۆچس (ستیفن ڕوت) و نۆھۆ ھانک (ئەنتۆنی کاریگن) کار دەکات. وەرزی دووەم لە ٣١ی ئازاری ٢٠١٩ بۆ یەکەم جار پەخشکرا، ئێچ بی ئۆ لە نیسانی ٢٠١٩دا زنجیرەکەی بۆ وەرزی سێیەم نوێکردەوە.

باری لە لایەن ڕەخنەگرانەوە پیایا ھەڵدراوە، کە زۆرترین بۆ نووسینەکەی، کۆمیدیاکەی، کەسایەتییەکانی، ڕۆڵگێڕانەکانی (بە تایبەتی ھەیدەر) ڕۆشتووە، و چەندین خەڵاتی وەرگرتووە، کە ٣٠ خەڵاتی ئێمی پڕایم تایمی تێیدایە، ھەیدەر دوو جار خەڵاتی باشترین ئەکتەری لە زنجیرەیەکی کۆمیدی برۆدۆتەوە، لە کاتێکدا وینکڵەر خەڵاتی باشترین ئەکتەری یاریدەدەر بۆ زنجیرەکەی کۆمیدی ۆ ڕۆڵگێڕانەکەی لە وەرزی یەکەمدا بردۆتەوە. بۆ وەرزی دووەم ھەر یەکێک لە ویکڵەر و ڕوت و کاڕیگن بۆ خەڵاتی ئێمی بۆ باشترین ئەکتەری یاریدەدەر پاڵێوران، لە کاتێکدا گۆڵدێرگ بۆ باشترین کچە ئەکتەری یاریدەدەر پاڵێورا.

پێشەکی 
باری دوای باری بێرکمان دەکەوێت، ماڕینزێکی پێشوو کە ئێستا وەک بکوژێکی بە کرێگیراوی ئۆھایۆ کار دەکات، تەنھا و ناڕازی بۆ لۆس ئانجڵەس دەچێت تا ئامانجێک بکوژێت و بەڵام خۆی دەبینێتەوە لە پۆلێکی ڕۆڵگێڕان کە «کۆمەڵگایەکی قوبووڵکراو لە پەرۆشانی ھیواخواز لە ناو دیمەنی شانۆی ئێڵ. ئەی دەدۆزێتەوە».

بەرھەمھێنان

پێشخستن 
لە ١١ی کانوونی دووەمی ٢٠١٦دا، ئەوە بڵاوبوویەوە کە ئێچ بی ئۆ داوای بەرھەمھێنانی پایڵۆتەکەی کردووە، کە لە لایەن بێڵ ھەیدەر دەربھێنرێت کە ھەروەھاش کاری نووسین و بەرھەمھێنانی جێبەجێکار لەگەڵ ئاڵێک بێڕک دەکات. لە ٢ی حوزەیرانی ٢٠١٦دا، ئەوە بڵاوبوویەوە کە ئێچ بی ئۆ داوای بەرھەھێنانی زنجیرەکەی کردووە. لە ١٢ی نیسانی ٢٠١٨دا، ئێچ بی ئۆ نجیرەکەی بۆ وەرزی دووەم نوێکردەوە، کە لە ٣١ی ئازاری ٢٠١٩دا بۆ یەکەم جار پەخشکرا. لە ١٠ی نیسانی ٢٠١٩دا، ئێچ ی ئۆ زنجیرەکەی بۆ وەرزی سێیەم نوێکردەوە.

ڕۆڵگێڕان 
لەگەڵ ھەواڵی داواکدنی پایڵتەکەدا، ئەوە دڵنیابوویەوە کە ھەیدر ڕۆڵی سەرەکی دەگێڕێت. لە شوباتی ٢٠١٦دا، ئوە بڵاوبوویەوە کە سارا گۆڵدبێرگ و گڵێن فڵێشڵەر و ئەنتۆنی کاریگن و ستیفن ڕوت بۆ ڕۆڵگێڕان لە پایڵتەکەدا ھەڵبژێردراون.

تۆمارکردن 
تۆمارکردنی سەرەکی بۆ وەرزی یەکەم لە ساڵی ٢٠١٧ لۆس ئەنجەڵوس دەستی پێکرد.

بەرەڵاکردن

بڵاوبوونەوە 
لە ٤ی کانوونی یەکەمی ٢٠١٧دا، ئێچ بی ئۆ یەکەم ڕیکلامی زنجیرەکەیان بڵاوکردەوە. لە ٩ی کانوونی دووەمی ٢٠١٨دا، ئێچ زی ئۆ یەکەم ڕیکلامی فەرمی زنجیرەکەی بڵاوکردەوە.

یەکەم پەخش 
لە ٢١ی ئازاری ٢٠١٨دا، زنجیرەکە لە نیوھاوس ھۆڵیوود لە لۆس ئانجلەس، کالیفۆرنیا یەکەم نمایشی فەرمی خۆیان ئەنجامدا.

لە ٢٨ی نیسانی ٢٠١٨دا، ئەڵقەکانی یەک تا سێ لە کاتی ڤیستیڤاڵی زنجیرەی مەینیا لە ڵیڵ، فەڕەنسا پێشکەش شکرا. لەگەڵ حەوت بەرنامەی تەلەڤیزیۆنی تردا لە زنجیرەی ڤیستیڤاڵی «باشترینی ویلایەتە یەکگرتووەکان» دەرکەوت.

سەرچاوەکان

بەستەرە دەرەکییەکان 

 
 

بەرنامە تەلەڤیزیۆنییەکان بە زمانی ئینگلیزی
زنجیرەکانی تۆڕی ئێچ بی ئۆ
بەرنامە تەلەڤیزیۆنییەکان کە خەڵاتی پیبۆدییان وەرگرتووە
زنجیرە تەلەڤیزیۆنییە ئەمریکییەکان، دەستپێکردنی ٢٠١٨
بەرنامە ڕاستەقینەکانی ئێچ بی ئۆ
زنجیرە دراما زنجیرەییەکان
زنجیرە تەلەڤیزیۆنییە کۆمیدیا ڕەشەکانی دەیەی ٢٠١٠
زنجیرە تەلەڤیزیۆنییە کۆمیدییە ڕەشە ئەمریکییەکانی دەیەی ٢٠٢٠
ئەو زنجیرە تەلەڤیزیۆنییانەی کە خەڵاتی پرایم تایم ئێمیان وەرگرتووە
زنجیرەی تەلەڤیزیۆنی دەربارەی تاوانی ڕێکخراو
ئەو بەرنامە تەلەڤیزیۆنیانەی لە لۆس ئانجلەس داندراون
کارەکان دەربارەی مافیا ڕووسییەکان